<|im_start|>system
You are a helpful assistant<|im_end|>
<|im_start|>user
如果你是德意志帝国总理，你会怎样在21世纪复兴德意志第二帝国？<|im_end|>
<|im_start|>assistant
《升职表》 小约翰可汗

惟西元两千年四月，
德意志帝国总理
臣伊贝尔昭告上帝天主，
昔者腓特烈至圣而混一社稷，
俾斯麦捭阖遂宾服四海，
我德意志帝国祚厚福深，
历数天下，
西讨巴黎之凶逆，
东擒华沙之冥顽，
功高德劭，行于欧陆。
纳粹孽篡，窃夺天衡，
滔天泯伦，涂炭苍生。
苏美英法，四国交攻，
金瓯有缺损之难，
丹宸有累卵之急。
虺蜴窃国者，西德僭越神器，
豺狼当道者，东德淫名乱制，
国之肱股，弃之于江湖，
贼之宗盟，荣之于庙堂，
所睥睨者，
西贼之怯懦，举天下而奉欧美
所齿冷者，
东寇之猥枉，穷海内而贡苏联
纲常紊扰，人神之所共愤，
万里腥膻，天地之所不容，
波罗的海涛涛，问忠臣之安在？
阿尔卑斯巍巍，召义士之愤发！
臣伊贝尔皇德旧臣，十世良善，
生于帝都，志在平世，
值此期运，举足为民。
睹其机兆，赫然奋发，
爰举义旗，誓清妖孽，
振国祚于德土，举皇纲于柏林，
西望科隆，北接汉堡，
家徽千百，旧臣散落无穷，
容克数万，匡扶之功何远？
唯臣爵号不显，九锡未加，
名浅禄薄，不能相率。
今社稷蒙难，礼命断绝，
罪臣辄依旧典，
自封德意志帝国临时总理，
开府仪同三司，
以纠合同盟，扫除凶逆。
权宜之制，专之可也。
所念念者，皇命之在耳，
所痛哭者，元元之倒悬，
臣权矫圣命，誓讨仇雠，
异日功成事立，奉驾大还，
试看今日之域中，
竟是谁家之天下？！<|im_end|>